Eesti rahva kurvalt kujunenud minevik, igast küljest rõhutud ja võõraste eestkoste alla pandud olevik, kultuuritaseme madalus, rah­vusliku ühiskonna nõrk sotsiaalne diferentseerumine, hariduse saa­nud  ühiskonnaliikmete ümberrahvustumine ja seekaudu nende kaotsi­minek oma rahvusele - need kõik olid nähtused, milledest rahvus­liku ärkamise algupäevil küüniti juba märksa selgemat ja teadlikumat ülevaadet saama. Ja nende kõigi puhul tuli peletada närivaid kahtlusi, kas eesti rahvas on suuteline jääma püsima ja välja arenema ise­seisvaks kultuurrahvaks.